એ પછી પંદર મિનિટ વાત ચાલી. સાયકલને ત્યાં જ મુકાવીને ગણાત્રો રાજુને પોતાના સાહેબ પાસે લઇ ગયો. એ તો રિજીયોનલ મેનેજર હતા. બેંકના નેશનાલાઇઝ્ડ થયા પહેલાના એ દિવસો! તરત જ અરજી લીધી. સર્ટિફિકેટો જોયા. ત્રીજે દિવસે લેખિત ટેસ્ટ લીધો. રિઝલ્ટ જોઇને આફ્રીન થઇ ગયા. ચોથે દહાડે મૌખિક ઇન્‍ટરવ્યુ, પાંચમે દિવસે એપોઇન્ટમેન્‍ટ લેટર ? ના,ના. એ સત્તા તો મુંબઇ હેડ ઑફીસને જ હોય. પણ એ તો ખાલી ફોર્માલીટી જ. ત્યાં એ લોકો આ ઓફીસની પસંદગીને મંજૂર તો રાખે જ, પણ સેલરી-વગેરે નક્કિ કરવાનું અને ફાઇનલ એપોઇન્ટમેન્‍‍ટ લેટર આપવાનું કામ તો મુંબઇ હેડ ઑફીસનું જ